خالد يشًو، اللي معروف بسميًت خالد إزري (بلأمازيغية: ⵅⴰⵍⵉⴷ ⵉⵣⵔⵉ) (تولد ف مليلية ف 1969) هو مغني أمازيغي مغريبي تيغنًي بالريفية. لأغاني ديال خالد إزري معروفة باللي هي أغاني ملتازمة وتاتهضر على الهوية لأمازيغية. تولد خالد يشَو فمليلية ف 1969, و كانت تاتعجبو لموسيقا من صغرو. كان عمًو تيشجعو باش يسمع للموسيقا لأمازيغية, وكانو تيعجبوه بزاف د لفنًانا بحال إيدير ودجورجورا والوليد ميمون وجمال علام. ف 1984 غادي يبدا أول مجموعة ديالو مع صحابو, و ف 1987 غادي يخرج أول ألبوم ديالو "تامورت إنو". من موراها خرًج بزاف د لأغاني اللي تعرفات بزًاف, وشارك فبزًاف دلمهرجانات ولحفلات, فلمغريب وفلخاريج. خالد إزري معروف بزاف عند الناس اللي تيسمعو لأغاني الريفية, وعندو عدد د لأغاني لمعروفة, منها بحال دابا: تامورت إنو (لأرض ديالي) مامش غانݣ (كيفاش غانديرو) مايمي (علاش) أندر نوكشًوض (لكفن د لخشب) تاسريت (لعروسة) إحنجارن ن تامًارا (ولاد تامًارا) شخصيات سنة 2007 بالناظور - خالد إيزري. الفنّان الموسيقي خالد إزري يُطرب الحُسيميين بتألّقه المُعتاد